CELEX: 
Language: ro
Date: 2020-07-17 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) 2016/1011 al Parlamentului European și al Consiliului în ceea ce privește standardele minime pentru indicii UE de referință pentru activitățile de tranziție climatică și indicii UE de referință aliniați la Acordul de la Paris

COMISIA
                                EUROPEANĂ

                                                         Bruxelles, 17.7.2020
                                                         C(2020) 4757 final

                    REGULAMENTUL DELEGAT (UE) …/… AL COMISIEI

                                            din 17.7.2020

        de completare a Regulamentului (UE) 2016/1011 al Parlamentului European și al
     Consiliului în ceea ce privește standardele minime pentru indicii UE de referință pentru
     activitățile de tranziție climatică și indicii UE de referință aliniați la Acordul de la Paris

RO                                                                                                    RO
 ---pagebreak---                                            EXPUNERE DE MOTIVE

     1.       CONTEXTUL ACTULUI DELEGAT
     1.1.     Context general
     În 2015, Uniunea Europeană a semnat Acordul de la Paris privind schimbările climatice.
     Acordul de la Paris privind schimbările climatice stabilește obiectivul de a consolida
     răspunsul la schimbările climatice, printre altele prin corelarea fluxurilor de investiții cu
     demersurile către o dezvoltare cu un nivel scăzut de emisii de gaze cu efect de seră și
     rezilientă la schimbările climatice.
     Comunicarea privind Pactul verde european confirmă necesitatea unor semnale pe termen
     lung pentru direcționarea fluxurilor financiare și de capital către investițiile verzi și pentru
     evitarea deprecierii activelor. Prezentul act delegat va contribui la realizarea acestui obiectiv
     specific. De asemenea, acesta este urmarea Planului de acțiune anterior „Finanțarea creșterii
     durabile”, din martie 2018, care lansează o strategie ambițioasă și cuprinzătoare privind
     finanțarea durabilă și urmărește să reorienteze fluxurile de capital către investiții durabile
     pentru a obține o creștere durabilă și favorabilă incluziunii.
     În sens mai larg, Pactul verde european este răspunsul Uniunii Europene la provocările de
     climă și de mediu care reprezintă responsabilitatea definitorie a acestei generații. Planul verde
     european prezintă o nouă strategie de creștere care are drept scop transformarea UE într-o
     societate echitabilă și prosperă, cu o economie modernă, eficientă din punctul de vedere al
     utilizării resurselor și competitivă, în care să nu existe emisii nete de gaze cu efect de seră în
     2050, în care mediul și sănătatea cetățenilor să fie protejate și în care creșterea economică să
     fie decuplată de utilizarea resurselor. Având în vedere faptul că cea mai mare parte a
     investițiilor durabile în următorul deceniu vor fi realizate de întreprinderi și gospodării, este
     esențial să se instituie semnale clare pe termen lung care să orienteze investitorii către
     investiții durabile.
     Regulamentul (UE) 2016/1011 al Parlamentului European și al Consiliului1 (Regulamentul
     privind indicii de referință) introduce un cadru comun care să asigure precizia și integritatea
     indicilor de referință la care se raportează instrumentele financiare, contractele financiare sau
     fondurile de investiții din Uniunea Europeană. Regulamentul urmărește să contribuie, astfel,
     la funcționarea pieței interne, asigurând în același timp un nivel ridicat de protecție a
     consumatorilor și a investitorilor.
     La 24 mai 2018, Comisia a publicat propunerea sa de modificare a Regulamentului privind
     indicii de referință, în conformitate cu Planul de acțiune „Finanțarea creșterii durabile”, cu
     scopul de a prezenta standarde privind metodologia de elaborare a indicilor de referință pentru
     activitățile cu impact scăzut în ceea ce privește emisiile de carbon în Uniune.
     Regulamentul (UE) 2019/2089 al Parlamentului European și al Consiliului2 introduce o nouă
     categorie de indici de referință, așa-numiții indici UE de referință în domeniul climei (indicii
     UE de referință pentru activitățile de tranziție climatică și indicii UE de referință aliniați la
     Acordul de la Paris) și informațiile privind durabilitatea pentru toți indicii de referință.
     1
            Regulamentul (UE) 2016/1011 al Parlamentului European și al Consiliului din 8 iunie 2016 privind
            indicii utilizați ca indici de referință în cadrul instrumentelor financiare și al contractelor financiare sau
            pentru a măsura performanțele fondurilor de investiții și de modificare a Directivelor 2008/48/CE și
            2014/17/UE și a Regulamentului (UE) nr. 596/2014 (JO L 171, 29.6.2016, p. 1).
     2
            Regulamentul (UE) 2019/2089 al Parlamentului European și al Consiliului din 27 noiembrie 2019 de
            modificare a Regulamentului (UE) 2016/1011 privind indicii UE de referință pentru activitățile de
            tranziție climatică, indicii UE de referință aliniați la Acordul de la Paris și informațiile privind
            durabilitatea pentru indicii de referință (JO L 317, 9.12.2019, p. 17).

RO                                                           1                                                               RO
 ---pagebreak---      1.2.     Obiectivele regulamentului delegat
     Obiectivul prezentului regulament delegat este de a stabili standardele minime pe care indicii
     UE de referință pentru activitățile de tranziție climatică și indicii UE de referință aliniați la
     Acordul de la Paris ar trebui să le respecte pentru a fi etichetați ca atare și prevede cerințele
     privind transparența referitoare la metodologia de elaborare a ambilor de indici de referință.
     1.3.     Contextul juridic
     Prezentul regulament delegat are la bază delegarea de competențe prevăzută la articolul 19a
     alineatul (2) din Regulamentul privind indicii de referință.

     2.       CONSULTĂRI ÎNAINTEA ADOPTĂRII ACTULUI
     În iunie 2018, Comisia a înființat un grup de experți tehnici privind finanțarea durabilă
     (TEG). Misiunea TEG a inclus furnizarea de recomandări către Comisie cu privire la cerințele
     tehnice minime referitoare la metodologia de elaborare a indicilor UE de referință în domeniul
     climei.
     În iunie 2019, TEG a publicat o versiune intermediară a raportului, care a făcut obiectul unei
     solicitări de feedback desfășurată în cursul verii din 2019.
     La 30 septembrie 2019, TEG și-a publicat raportul final. Acest raport final este disponibil la
     adresa
     https://ec.europa.eu/info/sites/info/files/business_economy_euro/banking_and_finance/docum
     ents/190930-sustainable-finance-teg-final-report-climate-benchmarks-and-disclosures_en.pdf.
     Personalul Comisiei a organizat reuniuni cu părțile interesate în toamna anului 2019 și în
     prima jumătate a anului 2020 pentru a discuta despre viitoarele măsuri delegate. În
     conformitate cu normele pentru o mai bună legiferare, proiectele de acte delegate au fost
     publicate pe Portalul pentru o mai bună legiferare pentru o perioadă de feedback de patru
     săptămâni, între lunile aprilie și mai 2020. În total, au răspuns la consultare 36 de părți interesate.
     Mai mult, în cadrul reuniunii Grupului de experți al Comitetului european pentru valori
     mobiliare (EGESC) din mai 2020, proiectele de acte delegate au fost prezentate și discutate de
     către experții statelor membre, cu participarea unor observatori din partea Parlamentului
     European.

     3.       EVALUAREA IMPACTULUI
     În conformitate cu Regulamentul privind indicii de referință, astfel cum a fost modificat de
     Regulamentul (UE) 2019/2089, Comisia este împuternicită să precizeze măsurile legate de
     durabilitate pentru indicii de referință. Sunt vizate trei aspecte: cerințele minime pentru
     construirea indicilor UE de referință pentru activitățile de tranziție climatică și a indicilor UE
     de referință aliniați la Acordul de la Paris, conținutul minim al explicației modului în care
     elementele-cheie ale metodologiei de elaborare a indicilor de referință reflectă factorii MSG și
     informațiile pe care administratorul de indici de referință trebuie să le furnizeze în declarația
     privind indicii de referință referitoare la explicația modului în care se reflectă factorii MSG.
     TEG a fost mandatat de Comisie să furnizeze recomandări tehnice referitoare la toate aceste
     aspecte. TEG și-a publicat în septembrie 2019 raportul final privind indicii de referință în
     domeniul climei și obligațiile de prezentare de informații MSG pentru indicii de referință, în
     urma a numeroase discuții cu părțile interesate în cadrul meselor rotunde, al atelierelor și al
     unei perioade de feedback de șase săptămâni, care a fost organizată în vara anului 2019.

RO                                                     2                                                       RO
 ---pagebreak---      Raportul TEG
     Raportul final al TEG conține un set de cerințe minime pentru construirea indicilor UE de
     referință pentru activitățile de tranziție climatică și a indicilor UE de referință aliniați la
     Acordul de la Paris, precum și o serie de cerințe minime privind publicarea de informații
     MSG care ar trebui aplicate tuturor indicilor de referință, cu unele excepții.
     Comisia a luat în considerare toate observațiile primite, inclusiv raportul TEG și răspunsurile
     la solicitarea de feedback a TEG, precum și contribuțiile furnizate Comisiei de către părțile
     interesate pe parcursul reuniunilor bilaterale sau al videoconferințelor.
     Deși Comisia este în general de acord cu abordarea adoptată de TEG, actele delegate se abat,
     totuși, de la raportul TEG într-o serie de privințe, în special în legătură cu cerințele privind
     publicarea de informații MSG. Obiectivul este de a optimiza și de a simplifica abordarea
     TEG, pentru a oferi mai multă claritate în privința setului de indicatori și a informațiilor pe
     care administratorii de indici de referință ar trebui să le facă publice. Modificările sunt
     formulate în termeni simpli și clarifică recomandările tehnice prezentate de TEG,
     îmbunătățesc gradul de transparență și oferă administratorilor de indici de referință o mai
     mare predictibilitate.
     Atunci când a precizat criteriile minime privind construirea indicilor UE de referință pentru
     activitățile de tranziție climatică și a indicilor UE de referință aliniați la Acordul de la Paris,
     precum și cerințele privind publicarea de informații MSG, Comisia a ținut de cont de
     principiul general al proporționalității, menținând totodată un anumit nivel de flexibilitate
     pentru administratorii de indici de referință.
     Proporționalitatea
     Actele delegate precizează mai în detaliu delegările de competență prevăzute în Regulamentul
     privind indicii de referință, referitoare la noii indici UE de referință în domeniul climei și la
     cerințele privind publicarea de informații MSG, asigurând aplicarea proporțională a
     regulamentului menționat anterior.
     Ținând seama de raportul TEG și de feedbackul primit de la părțile interesate, Comisia a
     urmărit să introducă o abordare proporțională privind cerințele minime pentru construirea
     indicilor UE de referință pentru activitățile de tranziție climatică și a indicilor UE de referință
     aliniați la Acordul de la Paris, precum și cerințele minime privind publicarea de informații
     MSG pentru administratorii de indici de referință.
     În conformitate cu delegările de competență cuprinse în Regulamentul privind indicii de
     referință, Comisia consideră că este necesar să se facă distincția între cerințele privind
     publicarea de informații MSG în ceea ce privește metodologia și cerințele privind publicarea
     de informații MSG în declarația privind indicii de referință, deoarece acestea nu urmăresc
     aceleași obiective pentru investitori.
     Administratorii de indici de referință nu au în prezent obligația de a face publică o listă a
     factorilor MSG, deși unii dintre ei fac deja acest lucru în cadrul așa-numitelor „fișe
     informative”. Prin urmare, acest exercițiu va fi nou doar pentru unii dintre aceștia. Obiectivul
     Comisiei este de a se alinia, în măsura posibilului, practicile și indicatorii care există deja pe
     piață pentru a se evita costurile disproporționate. Din acest motiv, factorii MSG se bazează pe
     recomandarea raportului TEG care a făcut obiectul unei consultări extinse a pieței.
     De asemenea, Comisia propune să îmbunătățească și mai mult abordarea recomandată de
     TEG, în special prin optimizarea listei factorilor MSG care trebuie prezentați, prin
     simplificarea terminologiei utilizate și prin trimiterea, dacă este cazul, la standardele, tratatele
     și convențiile internaționale.

RO                                                    3                                                     RO
 ---pagebreak---      De asemenea, Comisia nu intenționează să introducă obligativitatea publicării ratingurilor
     MSG pentru toți indicii de referință, întrucât acest aspect este abordat în cadrul unei activități
     separate și paralele care se desfășoară în cadrul Planului de acțiune privind finanțarea
     sustenabilă.
     În fine, deși raportul TEG recomandă utilizarea unui „raport verde-maro”, un astfel de
     indicator nu este inclus în actele delegate, deoarece aceste noțiuni nu au fost încă definite la
     nivelul UE și sunt în curs de analizare în cadrul unei activități separate și paralele care se
     desfășoară în temeiul viitorului Regulament privind taxonomia.
     Flexibilitatea
     Cerințele prevăzute în actele delegate cu privire la standardele minime pentru indicii UE de
     referință pentru activitățile de tranziție climatică și pentru indicii UE de referință aliniați la
     Acordul de la Paris păstrează un anumit grad de flexibilitate în ceea ce privește conceperea
     metodologiei indicilor de referință, pentru a permite pieței să dezvolte strategii inovatoare și
     să se adapteze nevoilor specifice ale investitorilor.
     În ceea ce privește actul delegat referitor la conținutul minim al explicației modului în care se
     reflectă factorii MSG în metodologia de elaborare a indicilor de referință, administratorii de
     indici de referință ar trebui să raporteze doar factorii MSG pe care îi utilizează atunci când
     urmăresc obiectivele MSG și modul în care fac acest lucru.
     În fine, în ceea ce privește actul delegat referitor la declarația privind indicii de referință,
     cerințele nu vor fi obligatorii pentru administratorii de indici de referință care nu urmăresc
     obiective MSG atunci când declară acest lucru în mod explicit în modelul relevant anexat la
     declarația privind indicii de referință.

     3.1.     Analiza costurilor și a beneficiilor
     Unul dintre actele delegate specifică standardele minime pentru elaborarea indicilor UE de
     referință pentru activitățile de tranziție climatică și a indicilor UE de referință aliniați la
     Acordul de la Paris. Ambii indici de referință reprezintă etichete facultative și, prin urmare,
     cerințele stabilite în actul delegat aferent se aplică doar administratorilor de indici de referință
     care optează pentru normele respective. Având în vedere că actul delegat prevede standarde
     minime, administratorilor de indici de referință li se va permite să mențină un anumit grad de
     flexibilitate în conceperea indicilor, astfel încât costurile de asigurare a conformității să fie
     limitate. La nivel mai general, această abordare ar furniza norme clare și armonizate privind
     modul de concepere al unor astfel de indici de referință, care ar trebui să ofere posibilitatea de
     reducere a costurilor de elaborare a politicilor interne și, de asemenea, ar trebui să permită
     pieței să dezvolte strategii inovatoare și ar răspunde cererii investitorilor dispuși să aplice
     strategii de investiții care țin cont de schimbările climatice.
     Cele două acte delegate referitoare la obligațiile minime de publicare a informațiilor MSG
     privind metodologia și, respectiv, la obligațiile minime de publicare a informațiilor MSG în
     declarația privind indicii de referință, vor impune administratorilor de indici de referință
     obligația de a-și adapta infrastructura informatică pentru a răspunde noului flux de informații
     și cerințelor privind publicarea de informații. Trebuie subliniat că este deja o practică curentă
     a pieței ca administratorii de indici de referință să publice informații MSG în așa-numitele
     „fișe informative”; așadar, costurile de asigurare a conformității cu noile norme ar trebui să fie
     limitate.
     Informațiile MSG care trebuie făcute publice de către administratorii de indici de referință vor
     îmbunătăți nivelul de comparabilitate între indicii de referință și vor oferi claritate pentru
     investitorii dispuși să realizeze investiții legate de climă în cunoștință de cauză.

RO                                                    4                                                     RO
 ---pagebreak---      3.2.     Subsidiaritate
     Regulamentul privind indicii de referință este obligatoriu în toate elementele sale și se aplică
     direct în toate statele membre. Regulamentul privind indicii de referință prevede o perioadă de
     tranziție pentru indicii de referință critici și indicii de referință din țările terțe care pot fi
     utilizați în continuare în Uniune fără autorizare până la sfârșitul anului 2021. Temeiul juridic
     al Regulamentului privind indicii de referință este articolul 114 din Tratatul privind
     funcționarea Uniunii Europene și orice modificări aduse regulamentului menționat vor trebui
     să respecte același temei juridic.
     Tot mai mulți investitori urmăresc strategii de investiții cu emisii scăzute de carbon și
     utilizează indici de referință pentru activitățile cu impact scăzut în ceea ce privește emisiile de
     carbon pentru a măsura performanța portofoliilor de investiții.
     Pentru a menține buna funcționare a pieței interne în beneficiul investitorilor și pentru a
     asigura un nivel ridicat de protecție a consumatorilor și investitorilor, Regulamentul privind
     indicii de referință, astfel cum a fost modificat, introduce un cadru de reglementare care
     stabilește cerințe minime pentru indicii UE de referință pentru activitățile de tranziție
     climatică și pentru indicii UE de referință aliniați la Acordul de la Paris la nivelul Uniunii.
     Instituirea unor indici UE de referință pentru activitățile de tranziție climatică și a unor indici
     UE de referință aliniați la Acordul de la Paris, întemeiați pe o metodologie legată de
     angajamentele stabilite în Acordul de la Paris privind emisiile de carbon, va contribui la o mai
     mare transparență și la prevenirea fenomenului de „greenwashing”.
     În lipsa unui cadru armonizat care să asigure exactitatea și integritatea principalelor categorii
     de indici de referință pentru activitățile cu impact scăzut în ceea ce privește emisiile de carbon
     utilizați în portofoliile de investiții individuale sau colective, este probabil ca diferențele
     dintre abordările statelor membre să creeze obstacole în calea bunei funcționări a pieței
     interne.

     4.       ELEMENTELE JURIDICE ALE ACTULUI DELEGAT
     Dreptul de a adopta acte delegate este prevăzut la articolul 49 din Regulamentul privind
     indicii de referință.
             Articolul 1 prevede definițiile aplicabile în cadrul prezentului regulament.
             Articolul 2 stabilește scenariul de referință privind temperatura pentru construirea
              indicilor UE de referință pentru activitățile de tranziție climatică și a indicilor UE de
              referință aliniați la Acordul de la Paris.
             Articolul 3 stabilește cerințele minime referitoare la constrângerile privind alocarea
              titlurilor de capital.
             Articolul 4 specifică cerințele privind calcularea intensității emisiilor de gaze cu efect
              de seră (GES) sau a emisiilor de GES în valoare absolută.
             Articolul 5 prevede cerințele minime referitoare la includerea și introducerea treptată
              a datelor privind emisiile de GES din categoria 3.
             Articolul 6 prevede norme referitoare la întreprinderile care stabilesc și publică
              obiective de reducere a emisiilor de GES.
             Articolul 7 stabilește cerințe minime referitoare la traiectoria de decarbonizare pentru
              indicii UE de referință pentru activitățile de tranziție climatică și indicii UE de
              referință aliniați la Acordul de la Paris.

RO                                                   5                                                     RO
 ---pagebreak---         Articolul 8 stabilește normele care trebuie aplicate în cazul în care există o
         modificare în modul de calcul al emisiilor de GES.
        Articolul 9 stabilește reducerea de referință a emisiilor de GES pentru indicii de
         referință în domeniul climei în comparație cu universul investițiilor posibile.
        Articolul 10 prevede excluderile de la indicii UE de referință pentru activitățile de
         tranziție climatică.
        Articolul 11 prevede reducerea de referință a emisiilor de GES pentru indicii de
         referință aliniați la Acordul de la Paris în comparație cu universul investițiilor
         posibile.
        Articolul 12 prevede excluderile de la indicii UE de referință aliniați la Acordul de la
         Paris.
        Articolul 13 prevede normele referitoare la cerințele privind transparența care
         vizează estimările.
        Articolul 14 prevede normele referitoare la publicarea de informații privind
         traiectoria de decarbonizare.
        Articolul 15 prevede normele referitoare la exactitatea surselor de date.

RO                                             6                                                    RO
 ---pagebreak---                      REGULAMENTUL DELEGAT (UE) …/… AL COMISIEI

                                                 din 17.7.2020

        de completare a Regulamentului (UE) 2016/1011 al Parlamentului European și al
     Consiliului în ceea ce privește standardele minime pentru indicii UE de referință pentru
     activitățile de tranziție climatică și indicii UE de referință aliniați la Acordul de la Paris

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (UE) 2016/1011 al Parlamentului European și al Consiliului
     din 8 iunie 2016 privind indicii utilizați ca indici de referință în cadrul instrumentelor
     financiare și al contractelor financiare sau pentru a măsura performanțele fondurilor de
     investiții și de modificare a Directivelor 2008/48/CE și 2014/17/UE și a Regulamentului (UE)
     nr. 596/20143, în special articolul 19a alineatul (2),
     întrucât:
     (1)    Acordul de Paris, adoptat în temeiul Convenției-cadru a Națiunilor Unite asupra
            schimbărilor climatice, aprobat de Uniune la 5 octombrie 20164 („Acordul de la
            Paris”), are drept scop consolidarea răspunsului la schimbările climatice, printre altele
            prin corelarea fluxurilor de investiții cu demersurile către o dezvoltare cu un nivel
            scăzut de emisii de gaze cu efect de seră și rezilientă la schimbările climatice.
     (2)    La 11 decembrie 2019, Comisia a adoptat comunicarea sa către Parlamentul European,
            Consiliul European, Consiliu, Comitetul Economic și Social European și Comitetul
            Regiunilor intitulată „Pactul verde european”5. Pactul verde european este o nouă
            strategie de creștere care are drept scop transformarea Uniunii într-o societate
            echitabilă și prosperă, cu o economie modernă, eficientă din punctul de vedere al
            utilizării resurselor și competitivă, în care să nu existe emisii nete de gaze cu efect de
            seră în 2050 și în care creșterea economică să fie decuplată de utilizarea resurselor.
            Pentru punerea în aplicare a Pactului verde european, trebuie să se transmită
            investitorilor semnale clare, pe termen lung, astfel încât să se evite activele depreciate
            și să se mobilizeze finanțare durabilă.
     (3)    Regulamentul (UE) 2016/1011 stabilește indicii UE de referință pentru activitățile de
            tranziție climatică și indicii UE de referință aliniați la Acordul de la Paris.
            Metodologia de elaborare a acestor indici de referință se bazează pe angajamentele
            prevăzute în Acordul de la Paris. Este necesar să se specifice standardele minime
            aplicabile ambelor tipuri de indici de referință. Indicii UE de referință pentru
            activitățile de tranziție climatică și indicii UE de referință aliniați la Acordul de la
            Paris urmăresc obiective similare, dar variază în ceea ce privește nivelul de ambiție al
            acestora. Prin urmare, majoritatea standardelor minime ar trebui să fie comune pentru

     3
             JO L 171, 29.6.2016, p. 1.
     4
             Decizia (UE) 2016/1841 a Consiliului din 5 octombrie 2016 privind încheierea, în numele
             Uniunii Europene, a Acordului de la Paris adoptat în temeiul Convenției-cadru a Națiunilor Unite
             asupra schimbărilor climatice (JO L 282, 19.10.2016, p. 1).
     5
             COM(2019) 640 final.

RO                                                      7                                                       RO
 ---pagebreak---            ambele tipuri de indici de referință, însă pragurile ar trebui să varieze în funcție de
           tipul indicelui de referință.
     (4)   Nu există în prezent date suficiente pentru a evalua amprenta de carbon a deciziilor
           luate de entitățile suverane. Prin urmare, emisiunile entităților suverane nu ar trebui să
           reprezinte componente eligibile pentru indicii de referință pentru activitățile de
           tranziție climatică și indicii UE de referință aliniați la Acordul de la Paris.
     (5)   Având în vedere faptul că metodologia de elaborare a indicilor UE de referință pentru
           activitățile de tranziție climatică și a indicilor UE de referință aliniați la Acordul de la
           Paris se bazează pe angajamentele prevăzute în Acordul de la Paris, este necesar să se
           utilizeze scenariul privind limitarea creșterii temperaturii la 1,5 °C, fără nicio depășire
           sau cu o depășire limitată, menționat în Raportul special privind încălzirea globală cu
           1,5 °C al Grupului interguvernamental privind schimbările climatice („IPCC”)6
           („scenariul IPCC”). Respectivul scenariu IPCC este în conformitate cu obiectivul
           Comisiei, stabilit în Pactul verde european, de a atinge obiectivul de emisii nete de
           gaze cu efect de seră (GES) egale cu zero până în 2050. Pentru a respecta scenariul
           IPCC, investițiile ar trebui să fie redirecționate de la activități dependente de
           combustibili fosili către activități verzi sau regenerabile, iar impactul asupra climei ale
           respectivelor investiții ar trebui să se îmbunătățească de la an la an.
     (6)   Sectoarele enumerate în secțiunile A-H și în secțiunea L din anexa I la
           Regulamentul (CE) nr. 1893/2006 al Parlamentului European și al Consiliului7,
           inclusiv sectorul petrolului, al gazelor, extractiv și al transporturilor, sunt sectoare care
           contribuie în mare măsură la schimbările climatice. Pentru a garanta faptul că indicii
           UE de referință pentru activitățile de tranziție climatică și indicii UE de referință
           aliniați la Acordul de la Paris oferă o imagine realistă a economiei reale, inclusiv a
           sectoarelor care ar trebui să reducă în mod activ emisiile de GES pentru a face posibilă
           atingerea obiectivelor Acordului de la Paris, expunerea acestor indici de referință la
           respectivele sectoare nu ar trebui să fie mai mică decât expunerea universului investiții
           posibile suport. Totuși, respectiva cerință ar trebui să se aplice doar indicilor UE
           pentru activitățile de tranziție climatică și indicilor UE de referință aliniați la Acordul
           de la Paris care sunt indici de referință pentru acțiuni, în vederea asigurării faptului că
           investitorii de capital care sprijină obiectivele Acordului de la Paris își păstrează
           influența, prin implicare și vot, privind tranziția întreprinderii către activități mai
           durabile.
     (7)   Modul de calcul al emisiilor de GES ar trebui să fie comparabil și coerent. Prin
           urmare, este necesar să se prevadă norme privind frecvența de actualizare a acestor
           calcule și, dacă este cazul, moneda care trebuie utilizată.
     (8)   O decarbonizare bazată doar pe emisiile de GES din categoria 1 și din categoria 2 ar
           putea duce la rezultate contraintuitive. Prin urmare, ar trebui clarificat faptul că

     6
           IPCC, 2018: „Global warming of 1.5 °C. An IPCC Special Report on the impacts of global warming of
           1.5 °C above pre-industrial levels and related global greenhouse gas emission pathways, in the context
           of strengthening the global response to the threat of climate change, sustainable development, and
           efforts to eradicate poverty.” (Încălzirea globală cu 1,5 °C. Un raport special al IPCC privind impactul
           încălzirii globale cu 1,5 °C peste nivelurile preindustriale și direcțiile conexe de evoluție a emisiilor
           globale de gaze cu efect de seră, în contextul consolidării răspunsului mondial la amenințarea
           reprezentată de schimbările climatice, al dezvoltării durabile și al eforturilor de eradicare a sărăciei).
     7
           Regulamentul (CE) nr. 1893/2006 al Parlamentului European și al Consiliului din 20 decembrie 2006
           de stabilire a Nomenclatorului statistic al activităților economice NACE a doua revizuire și de
           modificare a Regulamentului (CEE) nr. 3037/90 al Consiliului, precum și a anumitor regulamente CE
           privind domenii statistice specifice (JO L 393, 30.12.2006, p. 1).

RO                                                        8                                                             RO
 ---pagebreak---             standardele minime pentru indicii UE de referință pentru activitățile de tranziție
            climatică și indicii UE de referință aliniați la Acordul de la Paris nu ar trebui să vizeze
            doar emisiile directe generate de întreprinderi, ci și emisiile evaluate pe parcursul unui
            ciclu de viață, incluzând astfel emisiile de GES din categoria 3. Totuși, din cauza
            calității insuficiente a datelor disponibile pentru emisiile de GES din categoria 3, este
            necesar să se stabilească un calendar adecvat de introducere treptată și să se permită
            utilizarea rezervelor de combustibili fosili pentru o perioadă limitată de timp.
            Respectivul calendar de introducere treptată ar trebui să se bazeze pe lista activităților
            economice prevăzută în Regulamentul (CE) nr. 1893/2006.
     (9)    Administratorii de indici de referință ar trebui să aibă posibilitatea să aplice o pondere
            mai mare întreprinderilor în funcție de obiectivele de decarbonizare stabilite de
            respectivele întreprinderi. Prin urmare, ar trebui stabilite norme specifice privind
            obiectivele de decarbonizare raportate de către întreprinderile individuale.
     (10)   Indicii UE de referință pentru activitățile de tranziție climatică și indicii UE de
            referință aliniați la Acordul de la Paris ar trebui să demonstreze capacitatea de a se
            decarboniza de la un an la altul. Respectiva traiectorie de decarbonizare minimă ar
            trebui calculată utilizând scenariul IPCC. Mai mult, pentru a preveni fenomenul de
            „greenwashing”, ar trebui specificate condițiile pentru abaterea de la traiectoria de
            decarbonizare și pentru dreptul de a continua etichetarea unui indice de referință drept
            un indice UE de referință pentru activitățile de tranziție climatică sau un indice UE de
            referință aliniat la Acordul de la Paris.
     (11)   Principalul parametru utilizat pentru a calcula traiectoria de decarbonizare ar trebui să
            fie intensitatea GES, deoarece parametrul respectiv asigură comparabilitatea între
            sectoare și nu este în favoarea sau în detrimentul unui sector anume. Pentru a calcula
            intensitatea GES, este necesară capitalizarea bursieră a întreprinderii în cauză. Cu toate
            acestea, în cazul în care indicii de referință se aplică instrumentelor corporative cu
            venit fix, capitalizarea bursieră ar putea să nu fie disponibilă în cazul întreprinderilor
            care nu au titluri de capital cotate la bursă. Prin urmare, ar trebui să se prevadă faptul
            că, în cazul în care indicii UE de referință pentru activitățile de tranziție climatică sau
            indicii UE de referință aliniați la Acordul de la Paris se aplică unor instrumente
            corporative cu venit fix, administratorii de indici de referință ar trebui să poată utiliza
            emisii de GES calculate folosind o bază absolută, mai degrabă decât pe baza
            intensității GES.
     (12)   Pentru a asigura comparabilitatea și coerența datelor privind emisiile de GES, ar trebui
            prevăzute norme referitoare la modul de calcul al variațiilor intensității GES sau al
            emisiilor de GES în valoare absolută.
     (13)   Pentru a atinge obiectivele Acordului de la Paris, este necesar ca atât indicii UE de
            referință pentru activitățile de tranziție climatică, cât și indicii UE de referință aliniați
            la Acordul de la Paris să prevadă o reducere procentuală de bază a expunerii la activele
            cu GES ridicate în comparație cu indicii lor de referință „mamă” sau cu universurile de
            investiții din care fac parte. Cu toate acestea, respectiva reducere procentuală ar trebui
            să fie mai semnificativă pentru indicii UE de referință aliniați la Acordul de la Paris, al
            căror obiectiv este implicit mai ambițios decât cel al indicilor UE de referință pentru
            activitățile de tranziție climatică.
     (14)   Indicii UE de referință aliniați la Acordul de la Paris nu ar trebui să contribuie la
            promovarea investițiilor în instrumentele financiare emise de întreprinderile care
            încalcă standardele globale, precum Principiile Pactului mondial al Organizației
            Națiunilor Unite (UNGC). Prin urmare, este necesar să se prevadă criterii specifice de

RO                                                   9                                                      RO
 ---pagebreak---             excludere care se bazează pe considerente legate de climă sau pe alte considerente de
            mediu, sociale și de guvernanță (MSG). Indicii UE de referință pentru activitățile de
            tranziție climatică ar trebui să se conformeze cu aceste criterii de excludere până la
            31 decembrie 2022, în conformitate cu calendarul stabilit în Regulamentul (UE)
            2016/1011.
     (15)   Pentru a sprijini o diminuare a utilizării surselor de energie poluante și o tranziție
            corespunzătoare către sursele regenerabile de energie, ar trebui, de asemenea, ca
            întreprinderile care obțin mai mult de un anumit procent stabilit din veniturile lor din
            cărbune, petrol sau gaze să fie excluse din indicii UE de referință aliniați la Acordul de
            la Paris. La stabilirea excluderilor specifice, ar trebui să se țină seama de variațiile
            ponderii surselor de energie respective în aprovizionarea globală cu energie primară în
            perioada 2020-2050, așa cum se prevede în scenariul IPCC. În special, conform
            tabelului 2.6 din Raportul special al IPCC privind încălzirea globală cu 1,5 °C, în
            perioada cuprinsă între 2020-2050, se estimează că utilizarea cărbunelui va scădea cu
            o valoare cuprinsă între 57 % și 99 %, iar utilizarea petrolului cu o valoare cuprinsă
            între 9 % și 93 %, în timp ce, pentru utilizarea gazelor, este estimată o creștere cu
            85 % sau o scădere cu 88 %. Gazele pot fi utilizate în timpul tranziției către o
            economie cu emisii scăzute de dioxid de carbon, în special ca înlocuitor pentru
            cărbune, ceea ce explică intervalul mai mare al evoluției preconizate, deși scăderea
            mediană preconizată a utilizării gazelor este de 40 %. Din același motiv, este necesară
            excluderea întreprinderilor care obțin mai mult de un procent stabilit din veniturile lor
            din activități de generare a energiei electrice.
     (16)   Pentru a asigura transparența privind metodologia utilizată pentru indicii UE de
            referință pentru activitățile de tranziție climatică și pentru indicii UE de referință
            aliniați la Acordul de la Paris, ar trebui să se prevadă norme privind necesitatea
            publicării de informații privind traiectoria de decarbonizare și a surselor de date pentru
            ambele categorii de indici de referință. Din același motiv, ar trebui să se prevadă
            cerințe privind publicarea de informații pentru administratorii de indici de referință
            care utilizează estimări pentru datele privind emisiile de GES, indiferent dacă acestea
            sunt furnizate sau nu de furnizori de date externe.
     (17)   Pentru a sprijini armonizarea metodologiei de elaborare a indicilor UE de referință
            pentru activitățile de tranziție climatică și a indicilor UE de referință aliniați la Acordul
            de la Paris, ar trebui să se prevadă norme privind calitatea și exactitatea surselor de
            date,
     ADOPTĂ PREZENTUL REGULAMENT:
                                           CAPITOLUL I
                                            DEFINIȚII

                                                Articolul 1
                                                 Definiții
     În sensul prezentului regulament, se aplică următoarele definiții:

RO                                                   10                                                     RO
 ---pagebreak---      (a)     „emisii de gaze cu efect de seră (GES)” înseamnă emisiile de gaze cu efect de seră
             astfel cum sunt definite la articolul 3 punctul 1 din Regulamentul (UE) 2018/842 al
             Parlamentului European și al Consiliului8;
     (b)     „emisii de gaze cu efect de seră (GES) în valoare absolută” înseamnă tone de
             echivalent CO2, astfel cum sunt definite la articolul 2 punctul 7 din
             Regulamentul (UE) nr. 517/2014 al Parlamentului European și al Consiliului9;
     (c)     „intensitatea emisiilor de gaze cu efect de seră (GES)” înseamnă emisiile de GES în
             valoare absolută împărțite la milioane de euro ale valorii întreprinderii, inclusiv
             numerarul;
     (d)     „valoarea întreprinderii, inclusiv numerarul” sau „EVIC” (EVIC – enterprise value
             including cash) înseamnă suma, la sfârșitul exercițiului fiscal, a capitalizării bursiere
             a acțiunilor ordinare, a capitalizării bursiere a acțiunilor preferențiale și a valorii
             contabile a tuturor datoriilor și intereselor care nu controlează, fără deducerea
             numerarului sau a echivalentelor de numerar;
     (e)     „universul investițiilor posibile” înseamnă ansamblul instrumentelor dintr-o clasă
             dată de active sau dintr-un grup de clase de active în care se poate investi;
     (f)     „an de bază” înseamnă primul an dintr-o serie de ani dintr-un indice de referință.
                         CAPITOLUL II
             STANDARDE MINIME PENTRU CONCEPEREA
           METODOLOGIEI DE ELABORARE A INDICILOR DE
                         REFERINȚĂ

                             SECȚIUNEA 1
           STANDARDE MINIME COMUNE PENTRU INDICII UE DE
      REFERINȚĂ PENTRU ACTIVITĂȚILE DE TRANZIȚIE CLIMATICĂ
     ȘI INDICII UE DE REFERINȚĂ ALINIAȚI LA ACORDUL DE LA PARIS

                                                Articolul 2
                               Scenariul de referință privind temperatura
     Administratorii indicilor UE de referință pentru activitățile de tranziție climatică și
     administratorii indicilor UE de referință aliniați la Acordul de la Paris trebuie să utilizeze
     scenariul privind limitarea creșterii temperaturii la 1,5 °C, fără nicio depășire sau cu o
     depășire limitată, menționat în Raportul special privind încălzirea globală cu 1,5 °C al
     Grupului interguvernamental privind schimbările climatice (IPCC), drept scenariu de referință
     privind temperatura pentru a concepe metodologia de construire a indicilor de referință
     respectivi.

     8
            Regulamentul (UE) 2018/842 al Parlamentului European și al Consiliului din 30 mai 2018 privind
            reducerea anuală obligatorie a emisiilor de gaze cu efect de seră de către statele membre în perioada
            2021-2030 în vederea unei contribuții la acțiunile climatice de respectare a angajamentelor asumate în
            temeiul Acordului de la Paris și de modificare a Regulamentului (UE) nr. 525/2013 (JO L 156,
            19.6.2018, p. 26).
     9
            Regulamentul (UE) nr. 517/2014 al Parlamentului European și al Consiliului din 16 aprilie 2014 privind
            gazele fluorurate cu efect de seră și de abrogare a Regulamentului (CE) nr. 842/2006 (JO L 150,
            20.5.2014, p. 195).

RO                                                       11                                                          RO
 ---pagebreak---                                             Articolul 3
                         Constrângerea privind alocarea titlurilor de capital
     Indicii UE de referință pentru activitățile de tranziție climatică și indicii UE de referință
     aliniați la Acordul de la Paris care au la bază titluri de capital admise pe o piață publică din
     Uniune sau din altă jurisdicție trebuie să aibă o expunere agregată la sectoarele enumerate în
     secțiunile A-H și în secțiunea L din anexa I la Regulamentul (CE) nr. 1893/2006 cel puțin
     echivalentă cu expunerea agregată la aceste sectoare a universului de investiții posibile suport.

                                             Articolul 4
               Calcularea intensității GES sau a emisiilor de GES în valoare absolută
     1.       Administratorii de indici UE de referință pentru activitățile de tranziție climatică și
              administratorii de indici UE de referință aliniați la Acordul de la Paris calculează
              intensitatea GES sau, dacă este cazul, emisiile de GES în valoare absolută ale acestor
              indici de referință, utilizând aceeași monedă pentru toate activele lor suport.
     2.       Administratorii de indici UE de referință pentru activitățile de tranziție climatică și
              administratorii de indici UE de referință aliniați la Acordul de la Paris recalculează
              intensitatea GES și emisiile de GES în valoare absolută ale acestor indici de referință
              în fiecare an.

                                            Articolul 5
      Introducerea treptată a datelor privind emisiile de GES din categoria 3 în metodologia
                               de elaborare a indicilor de referință
     1.       Metodologia de elaborare a indicilor de referință pentru indicii UE de referință
              pentru activitățile de tranziție climatică sau pentru indicii UE de referință aliniați la
              Acordul de la Paris trebuie să includă datele privind emisiile de GES din categoria 3
              astfel:
              (a)   începând de la data aplicării prezentului regulament, datele referitoare la
                    emisiile de GES din categoria 3 pentru cel puțin sectorul energiei și industria
                    extractivă menționate la diviziunile 05-09, 19 și 20 din anexa I la
                    Regulamentul (CE) nr. 1893/2006;
              (b)   în termen de doi ani de la data aplicării prezentului regulament, datele
                    referitoare la emisiile de GES din categoria 3 pentru cel puțin sectoarele
                    transporturilor, construcțiilor, clădirilor, materialelor și industriei menționate la
                    diviziunile 10-18, 21-33, 41, 42 și 43, 49-53 și 81 din anexa I la Regulamentul
                    (CE) nr. 1893/2006;
              (c)   în termen de patru ani de la data aplicării prezentului regulament, datele
                    referitoare la emisiile de GES din categoria 3 pentru toate celelalte sectoare
                    menționate în anexa I la Regulamentul (CE) nr. 1893/2006.
     2.       În sensul alineatului (1) litera (a), de la data aplicării prezentului regulament până la
              31 decembrie 2021, administratorii de indici UE de referință pentru activitățile de
              tranziție climatică și administratorii de indici UE de referință aliniați la Acordul de la
              Paris pot utiliza rezervele de combustibil fosil, dacă demonstrează că nu pot calcula
              sau estima datele privind emisiile de GES din categoria 3.

RO                                                   12                                                     RO
 ---pagebreak---                                                 Articolul 6
           Întreprinderile care stabilesc și publică obiective de reducere a emisiilor de GES
     Administratorii de indici UE de referință pentru activitățile de tranziție climatică și
     administratorii de indici UE de referință aliniați la Acordul de la Paris pot crește în cadrul
     acestor indici de referință ponderea emitenților titlurilor de valoare din componența indicelui
     de referință care stabilesc și publică obiective de reducere a emisiilor de GES, atunci când
     sunt îndeplinite următoarele condiții:
     (a)       emitenții titlurilor de valoare din componența indicelui de referință publică în mod
               consecvent și exact emisiile lor de GES din categoriile 1, 2 și 3;
     (b)       emitenții titlurilor de valoare din componența indicelui de referință și-au redus
               intensitatea GES sau, dacă este cazul, emisiile lor de GES în valoare absolută,
               inclusiv emisiile de GES din categoriile 1, 2 și 3, în medie cu cel puțin 7 % pe an pe
               parcursul a cel puțin trei ani consecutivi.
     În sensul primului paragraf, emisiile de GES din categoria 3 se interpretează în conformitate
     cu perioada de punere în aplicare treptată prevăzută la articolul 5.

                                                Articolul 7
                               Stabilirea unei traiectorii de decarbonizare
     1.        Traiectoria de decarbonizare pentru indicii UE de referință pentru activitățile de
               tranziție climatică și pentru indicii UE de referință aliniați la Acordul de la Paris
               trebuie să aibă următoarele obiective:
               (a)   pentru titlurile de capital admise pe o piață publică din Uniune sau dintr-o altă
                     jurisdicție, o reducere de cel puțin 7 % în medie pe an a intensității GES;
               (b)   pentru titlurile de creanță, altele decât cele emise de un emitent suveran, atunci
                     când emitentul respectivelor titluri de creanță deține titluri de capital admise pe
                     o piață publică din Uniune sau dintr-o altă jurisdicție, o reducere de cel puțin
                     7 % în medie pe an a intensității GES sau o reducere de cel puțin 7 % în medie
                     pe an a emisiilor de GES în valoare absolută;
               (c)   pentru titlurile de creanță, altele decât cele emise de un emitent suveran, atunci
                     când emitentul respectivelor titluri de creanță nu deține titluri de capital admise
                     pe o piață publică din Uniune sau dintr-o altă jurisdicție, o reducere de cel
                     puțin 7 % în medie pe an a emisiilor de GES în valoare absolută.
     2.        Obiectivele menționate la alineatul (1) se calculează în mod geometric, ceea ce
               înseamnă că reducerea minimă anuală de 7 % a intensității GES sau a emisiilor de
               GES în valoare absolută pentru anul „n” se calculează pe baza intensității GES sau a
               emisiilor de GES în valoare absolută pentru anul n-1, folosind o progresie geometrică
               începând cu anul de bază.
     3.        În cazul în care media EVIC a titlurilor de valoare din componența indicelui de
               referință a crescut sau a scăzut în cursul ultimului an calendaristic, EVIC al fiecărei
               componente este ajustat prin împărțirea sa la un factor de ajustare la inflație a valorii
               întreprinderii. Respectivul factor de ajustare la inflație a valorii întreprinderii se
               calculează prin împărțirea mediei EVIC a componentelor indicelui de referință de la
               sfârșitul unui an calendaristic la media EVIC a componentelor indicelui de referință
               de la sfârșitul anului calendaristic precedent.

RO                                                   13                                                    RO
 ---pagebreak---      4.      Administratorii de indici UE de referință pentru activitățile de tranziție climatică și
             administratorii de indici UE de referință aliniați la Acordul de la Paris compensează,
             pentru fiecare an în care obiectivele prevăzute la alineatul (1) nu sunt atinse,
             obiectivele neîndeplinite prin rotunjirea în sus a obiectivelor traiectoriei lor de
             decarbonizare pentru anul următor.
     5.      Administratorii de indici UE de referință pentru activitățile de tranziție climatică și
             administratorii de indici UE de referință aliniați la Acordul de la Paris nu mai pot
             eticheta indicii de referință cu aceste etichete atunci când:
             (a)   obiectivele prevăzute la alineatul (1) nu sunt atinse într-un anumit an și
                   neîndeplinirea obiectivelor nu este compensată în următorul an sau
             (b)   obiectivele prevăzute la alineatul (1) nu sunt atinse de trei ori pe parcursul unei
                   perioade de 10 ani consecutivi.
             Administratorii de indici de referință pot eticheta din nou un indice de referință drept
             un indice UE de referință pentru activitățile de tranziție climatică sau un indice UE
             de referință aliniat la Acordul de la Paris dacă respectivul indice de referință
             îndeplinește obiectivul traiectoriei de decarbonizare pentru doi ani consecutivi
             subsecvenți pierderii etichetei, cu excepția cazului în care respectivul indice de
             referință a pierdut eticheta de două ori.

                                           Articolul 8
             Modificarea intensității GES sau a emisiilor de GES în valoare absolută
     1.      Modificarea intensității GES sau a emisiilor de GES în valoare absolută se calculează
             ca variația procentuală dintre, pe de o parte, intensitatea GES medie ponderată sau
             emisiile de GES în valoare absolută pentru toate componentele indicelui UE de
             referință pentru activitățile de tranziție climatică sau ale indicelui UE de referință
             aliniat la Acordul de la Paris la sfârșitul anului „n” și, pe de altă parte, intensitatea
             GES medie ponderată sau emisiile de GES în valoare absolută pentru toate
             componentele indicelui de referință respectiv de la sfârșitul anului n-1.
     2.      Administratorii de indici de referință utilizează un an nou de bază ori de câte ori apar
             modificări semnificative în metodologia de calcul a intensității GES sau a emisiilor
             de GES în valoare absolută.
             În sensul primului paragraf, un an nou de bază înseamnă anul în raport cu care se
             calculează traiectoria de decarbonizare menționată la articolul 7.
             Alegerea unui an nou de bază nu aduce atingere normelor prevăzute la articolul 7
             alineatul (5).
                            SECȚIUNEA 2
          STANDARDELE MINIME PENTRU INDICII UE DE REFERINȚĂ
             PENTRU ACTIVITĂȚILE DE TRANZIȚIE CLIMATICĂ

                                           Articolul 9
     Reducerea de bază a intensității GES sau a emisiilor de GES în valoare absolută pentru
                indicii UE de referință pentru activitățile de tranziție climatică
     Intensitatea GES sau, dacă este cazul, emisiile de GES în valoare absolută pentru indicii UE
     de referință pentru activitățile de tranziție climatică, inclusiv emisiile de GES din

RO                                                 14                                                    RO
 ---pagebreak---      categoriile 1, 2 și 3 trebuie să fie cu cel puțin 30 % mai mici decât intensitatea GES sau
     emisiile de GES în valoare absolută ale universului de investiții posibile.
     În sensul primului paragraf, emisiile de GES din categoria 3 se interpretează în conformitate
     cu perioada de punere în aplicare treptată prevăzută la articolul 5.

                                             Articolul 10
      Excluderile aplicabile în cazul indicilor UE de referință pentru activitățile de tranziție
                                              climatică
     1.      Administratorii de indici UE de referință pentru activitățile de tranziție climatică fac
             public în metodologia lor dacă și în ce mod exclud întreprinderi.
     2.      Până la 31 decembrie 2022, administratorii de indici UE de referință pentru
             activitățile de tranziție climatică trebuie să respecte cerințele prevăzute la articolul 12
             alineatul (1) literele (a), (b) și (c) și la articolul 12 alineatul (2).
                            SECȚIUNEA 3
          STANDARDELE MINIME PENTRU INDICII UE DE REFERINȚĂ
                  ALINIAȚI LA ACORDUL DE LA PARIS

                                          Articolul 11
     Reducerea de bază a intensității GES sau a emisiilor de GES în valoare absolută pentru
                     indicii UE de referință aliniați la Acordul de la Paris
     Intensitatea GES sau, dacă este cazul, emisiile de GES în valoare absolută pentru indicii UE
     de referință aliniați la Acordul de la Paris, inclusiv emisiile de GES din categoriile 1, 2 și 3
     trebuie să fie cu cel puțin 50 % mai mici decât intensitatea GES sau emisiile de GES în
     valoare absolută ale universului de investiții posibile.
     În sensul primului paragraf, emisiile de GES din categoria 3 se interpretează în conformitate
     cu perioada de punere în aplicare treptată prevăzută la articolul 5.

                                             Articolul 12
      Excluderile aplicabile în cazul indicilor UE de referință aliniați la Acordul de la Paris
     1.      Administratorii de indici UE de referință aliniați la Acordul de la Paris trebuie să
             excludă din respectivii indici de referință toate întreprinderile următoare:
             (a)   întreprinderile implicate în orice activități legate de arme controversate;
             (b)   întreprinderile implicate în cultivarea și producția de tutun;
             (c)   întreprinderile care, conform constatării administratorilor de indici de referință,
                   au încălcat principiile Pactului mondial al Națiunilor Unite (UNGC) sau
                   orientările Organizației pentru Cooperare și Dezvoltare Economică (OCDE)
                   pentru întreprinderile multinaționale;
             (d)   întreprinderile care obțin 1 % sau mai mult din veniturile lor din activități de
                   exploatare, minerit, extracție, distribuție sau rafinare a huilei și a lignitului;
             (e)   întreprinderile care obțin 10 % sau mai mult din veniturile lor din activități de
                   exploatare, extracție, distribuție sau rafinare a păcurii;
             (f)   întreprinderile care obțin 50 % sau mai mult din veniturile lor din activități de
                   exploatare, extracție, producție sau distribuție a combustibililor gazoși;

RO                                                  15                                                     RO
 ---pagebreak---            (g)    întreprinderile care obțin 50 % sau mai mult din veniturile lor din generarea de
                  energie electrică cu o intensitate a GES mai mare de 100 g CO2 e/kWh.
           În sensul literei (a), arme controversate înseamnă arme controversate astfel cum sunt
           menționate în tratatele și convențiile internaționale, în principiile Națiunilor Unite și,
           dacă este cazul, în legislația națională.
     2.    Administratorii de indici UE de referință aliniați la Acordul de la Paris trebuie să
           excludă din indicii de referință respectivi orice întreprindere în privința cărora au
           constatat sau au estimat ori în privința cărora furnizorii de date externe au constatat
           sau au estimat că dăunează în mod semnificativ unuia sau mai multor obiective de
           mediu menționate la articolul 9 din Regulamentul (UE) 2020/852 al
           Parlamentului European și al Consiliului10, în conformitate cu normele privind
           estimările prevăzute la articolul 13 alineatul (2) din prezentul regulament.
     3.    Administratorii de indici UE de referință aliniați la Acordul de la Paris fac publice în
           cadrul metodologiei lor privind indicii de referință orice criterii suplimentare de
           excludere pe care le utilizează și care se bazează pe factorii de climă sau alți factori
           de mediu, sociali și de guvernanță (MSG).
                                CAPITOLUL III
                         TRANSPARENȚĂ ȘI EXACTITATE

                                             Articolul 13
                           Cerințele privind transparența pentru estimări
     1.    În plus față de cerințele prevăzute în anexa III la Regulamentul (UE) 2016/1011,
           administratorii de indici UE de referință pentru activitățile de tranziție climatică și
           administratorii de indici UE de referință aliniați la Acordul de la Paris trebuie să
           respecte următoarele cerințe:
           (a)    administratorii de indici UE de referință pentru activitățile de tranziție
                  climatică și administratorii de indici UE de referință aliniați la Acordul de la
                  Paris care utilizează estimări care nu se bazează pe datele furnizate de un
                  furnizor de date externe oficializează, documentează și fac publică metodologia
                  pe care se bazează astfel de estimări, inclusiv:
                  (i)    abordarea pe care au utilizat-o pentru a calcula emisiile de GES, precum
                         și principalele ipoteze și principiile precauției care stau la baza acestor
                         estimări;
                  (ii)   metodologia de cercetare utilizată pentru a estima emisiile de GES care
                         lipsesc, care sunt neraportate sau sunt subraportate;
                  (iii) seturile de date externe utilizate în estimarea emisiilor de GES care
                        lipsesc, care sunt neraportate sau sunt subraportate;
           (b)    administratorii de indici UE de referință pentru activitățile de tranziție
                  climatică și administratorii de indici UE de referință aliniați la Acordul de la
                  Paris care utilizează estimări bazate pe datele furnizate de un furnizor de date
                  externe oficializează, documentează și fac publice toate informațiile următoare:

     10
          Regulamentul (UE) 2020/852 al Parlamentului European și al Consiliului din 18 iunie 2020 privind
          instituirea unui cadru care să faciliteze investițiile durabile și de modificare a Regulamentului (UE)
          2019/2088 (JO L 198, 22.6.2020, p. 13).

RO                                                     16                                                          RO
 ---pagebreak---                     (i)    denumirea și datele de contact ale furnizorului de date;
                    (ii)   metodologia utilizată, precum și principalele ipoteze și principiile
                           precauției, dacă sunt disponibile;
                    (iii) un hyperlink către site-ul web al furnizorului de date și către metodologia
                          relevantă utilizată, dacă este disponibilă.
     2.       În sensul articolului 12 alineatul (2), administratorii de indici UE de referință aliniați
              la Acordul de la Paris trebuie să respecte următoarele cerințe:
              (a)   administratorii de indici UE de referință aliniați la Acordul de la Paris care
                    utilizează estimări care nu se bazează pe datele furnizate de un furnizor de date
                    externe oficializează, documentează și fac publică metodologia pe care se
                    bazează astfel de estimări, inclusiv:
                    (i)    abordarea și metodologia de cercetare pe care le-au utilizat, precum și
                           principalele ipoteze și principiile precauției care stau la baza acestor
                           estimări;
                    (ii)   seturile de date externe utilizate în estimare;
              (b)   administratorii de indici UE de referință aliniați la Acordul de la Paris care
                    utilizează estimări bazate pe datele furnizate de un furnizor de date externe
                    oficializează, documentează și fac publice toate informațiile următoare:
                    (i)    denumirea și datele de contact ale furnizorului de date;
                    (ii)   metodologia utilizată, precum și principalele ipoteze și principiile
                           precauției, dacă sunt disponibile;
                    (iii) un hyperlink către site-ul web al furnizorului de date și către metodologia
                          relevantă utilizată, dacă este disponibilă.

                                             Articolul 14
                    Publicarea de informații privind traiectoria de decarbonizare
     Administratorii de indici UE de referință pentru activitățile de tranziție climatică și
     administratorii de indici UE de referință aliniați la Acordul de la Paris oficializează,
     documentează și fac publice traiectoriile de decarbonizare ale respectivilor indici de referință,
     anul de bază utilizat la stabilirea acestor traiectorii de decarbonizare și, în cazul în care
     obiectivele prevăzute în traiectoria de decarbonizare nu sunt atinse, motivele pentru
     neîndeplinirea acestora și măsurile pe care le vor lua pentru a atinge obiectivul ajustat
     menționat la articolul 7 alineatul (4).

                                               Articolul 15
                                       Exactitatea surselor de date
     1.       Administratorii de indici UE de referință pentru activitățile de tranziție climatică și
              administratorii de indici UE de referință aliniați la Acordul de la Paris se asigură că
              datele privind emisiile de GES din categoriile 1, 2 și 3 sunt exacte, în conformitate cu
              standardele mondiale sau europene, precum metoda referitoare la amprenta de mediu
              a produselor (AMP), metoda referitoare la amprenta de mediu a organizațiilor

RO                                                   17                                                    RO
 ---pagebreak---              (AMO)11, standardul de contabilizare și raportare privind lanțul valoric al
             întreprinderilor (categoria 3)12, EN ISO 14064 sau EN ISO 14069.
     2.      În sensul alineatului (1), administratorii de indici UE de referință pentru activitățile
             de tranziție climatică și administratorii de indici UE de referință aliniați la Acordul
             de la Paris fac public în cadrul metodologiei lor standardul utilizat.
     3.      Administratorii de indici UE de referință pentru activitățile de tranziție climatică și
             administratorii de indici UE de referință aliniați la Acordul de la Paris asigură
             comparabilitatea și calitatea datelor privind emisiile de GES.
                                         CAPITOLUL IV
                                       DISPOZIȚII FINALE

                                                 Articolul 16
                                        Intrare în vigoare și aplicare
     Prezentul regulament intră în vigoare în a douăzecea zi de la data publicării în
     Jurnalul Oficial al Uniunii Europene.

     Prezentul regulament este obligatoriu în toate elementele sale și se aplică direct în toate
     statele membre.
     Adoptat la Bruxelles, 17.7.2020

                                                       Pentru Comisie,
                                                       Președinta
                                                       Ursula VON DER LEYEN

     11
            Recomandarea 2013/179/UE a Comisiei din 9 aprilie 2013 privind utilizarea unor metode comune
            pentru măsurarea și comunicarea performanței de mediu pe durata ciclului de viață a produselor și
            organizațiilor (JO L 124, 4.5.2013, p. 1).
     12
            Value Chain (Scope 3) Accounting and Reporting Standard [Standardul de contabilizare și raportare
            privind lanțul valoric al întreprinderilor (categoria 3)] (septembrie 2011), supliment la GHG Protocol
            Corporate Accounting and Reporting Standard (Standardul de contabilizare și raportare pentru
            întreprinderi din cadrul Protocolului GES).

RO                                                       18                                                          RO